12 FIMMTUDAGUR 9. NÓVEMBER 1995 MORGUNBLAÐIÐ FRETTIR Fundur borgarstjórans með íbúum Vesturbæjar , Miðbæjar og Þingholta INGIBJORG Sólrún Gísladóttir borgarstjóri í ræðustól á fundinum í Ráðhúsinu . Morgunblaðið / Ásdís FJÖLMENNT var á fundi borgarstjóra með íbúum Vesturbæjar , Miðbæjar og Þingholta . INGIBJÖRG Sólrún Gísladóttir borgarstjóri hóf fundinn með því að ræða nokkuð um fjárhag borgarinn - ar sem hún sagði aldrei hafa veríð verri . Skuldir borgarinnár hefðu um síðustu áramót verið tæpir 12,5 milljarðar kr. og ykjust um einn milljarð á þessu ári . Skuldir á íbúa hefðu verið rúmlega 120.000 . kr. en 1978 - 1988 hefðu skuldir á hvern íbúa verið innan við 40 þúsund kr . Árið 1989 hefðu skuldir borgarinnar verið tæpir 3,5 milljarðar kr . Greiðslubyrði lána væri þyngri en nokkru sinni og til þess að bregðast við vandanum yrði stefnt að 6,5% lægri rekstrargjöldum á næsta ári sem óhjákvæmilega leiddi til að dregið yrði úr starfsemi . Eftir að hafa greint frá fjárhags - stöðu borgarinnar fjallaði borgar - stjóri m.a. um fyrirhugaðar fram - kvæmdir í þeim borgarhlutum sem til umfjöllunar voru á fundinum . Þar væri meðalannars um framkvæmd - ir að ræða í því skyni að greiða götu strætisvagna : breytingu Hverf - isgötunnar í tvístefnuakstursgötu og nýja skiptistöð í Hafnarstræti . Frek - ari endurbætur á Laugavegi yrðu hins vegar að bíða um sinn . Þá stæði til að undirbúa fyrsta áfanga fram - kvæmda á lóð Hallgrímskirkju á næsta ári í samvinnu við kirkjuna , en ~ ljóst væri að framkvæmdir á Skólavörðuholti myndu dreifast á mörg ár . Óvissa um framtíð flugvallar Ingibjörg Sólrún gerði grein fyrir fyrirhuguðum flutningi Borgar - bókasafnsins í gamla Morgunblaðs - húsið , og sagði hún að til boða stæði að kaupa enn stærri hlut í húsinu og væri framtíðarnýting þess til skoðunar í því ljósi . Hún sagði að Aðalstræti 18 yrði endurbyggt og væntanlega yrðu byggð ný hús á auðu lóðunum við hliðina , sem falla myndu að gömlu húsunum þannig að heilleg götumynd skapaðist . Hvað varðar framtíð flugvallar - ins þá sagði borgarstjóri að ekki væru forsendur til að flytja innan - landsflugið frá Reykjavík til Kefla - víkur , en uppbygging og viðhald flugvallarins myndu hins vegar líða Umferðarmálin í brennidepli fyrir óvissu um framtíð hans . Loks gat borgarstjóri framkvæmda við skólpútrásir við ströndina sem lokið yrði á næsta ári , en gat þess að holræsagjaldið sem ætlast var til að stæði undir þessum framkvæmd - um myndi ekki duga til þess . Kostn - aður við holræsagerðina á næsta ári væri áætlaður 800 milljónir króna , en holræsagjaldið væri um 350 milljónir króna . Umferðarskipulag Þingholta endurskoðað Lengi hefur staðið til að flytja Hringbrautina suður fyrir Umferð - armiðstöð og skapa aukið svigrúm og bæta aðkomu að Landspítalan - um . Sagði borgarstjóri að vonast væri til þess að af þessari fram - kvæmd gæti orðið á næsta 12 ára tímabili , svo framarlega sem fjár - magn til framkvæmdanna kæmi til þess frá ríkinu . Umferðarskipulag Þingholtanna verður endurskoðað og sagði borgarstjóri að þegar hefði verið ákveðið að gera hringtorg á mótum Skothúsvegar , Laufásvegar , Þingholtsstrætis og Hellusunds . Borgarstjóri gerði nokkra grein fyrir áætluðum breytingum á leiða - kerfi SVR í þeim borgarhlutum sem fjallað var um á fundinum . Liður í því væri að hægt verði að aka Hverf - isgötu í báðar áttir og að bæta frá - gang skiptistöðvarinnar á Lækjar - torgi . Þannig myndi t.d sérstakur Laugavegsvagn hætta akstri en í stað þess yrði ekið Hverfisgötuna . Þá stæði til að keyptur yrði sér - stakur smávagn til að aka frá Loftleiðahóteli um Snorrabraut að Domus Medica og þaðan yfír Á hverfafundi , sem borgarstjóri hélt í Ráð - húsinu síðastliðið mánudagskvöld með íbúum Vesturbæjar , Miðbæjar og Þingholta , voru umferðarmálin í brennidepli og þá ekki síst íyrirhugaðar breytingar á Hverfísgötu , en stefnt er að því að þar verði tvístefnuakst - ur . Þá kom í ljós óánægja íbúanna með ástand lóðarinnar umhverfis Hallgrímskirkju . Skólavörðuholt og niður Skólavörðu - stíg að Lækjartorgi og nánast sömu leið til baka . Breyting Hverfisgötu-kostar 200 milljónir Umferðarmálin voru ofarlega í huga flestra þeirra fundargesta sem lögðu spurningar fyrir borgarstjór - ann . íbúi við Grettisgötu kvartaði um mikinn umferðarþunga þar og spurði hvort fyrirhugað væri að fjölga vistgötum í hverfinu eða setja fleiri hraðahindranir . Borgarstjóri sagði að engar slíkar áætlanir væru uppi , en sjálfsagt væri að kanna hvort hægt væri að draga úr umferð - arhraða með einhverjum hætti . íbúi við Hverfisgötu lýsti óánægju yfir fyrirhuguðum breytingum á götunni og kvartaði yfir að enginn fundur hefði verið um framkvæmd - irnar með íbúum við götuna . Vísaði hann til þess sérstaklega að umferð - arþungi á gatnamótum Hverfisgötu og Snorrabrautar myndi aukast verulega og væri hann þó mikill fyrir . Ingibjörg Sólrún sagði að nokkuð væri síðan samþykkt hefði verið að breyta Hverfisgötu í tvístefnuakst - ursgötu í því skyni að reyna að hægja á og draga úr gegnumum - ferð um götuna og beina henni á stofnbrautir . Sagðist hún telja þessa breytingu verða til mikilla bóta og draga úr slysahættu . Áætl - aður kostnaður við þetta verk er talinn verða 180 - 200 milljónir króna . Spurt var hvort fyrirhugaðar væru einhverjar breytingar á að - komunni að Landspítalanum . Borg - arstjóri sagði hugmyndir hafa verið uppi um gjaldtöku á bílastæðum við spítalann til að draga úr umferð starfsfólks , en engin niðurstaða hefðí náðst hvað það varðar . Þá sagði hún óskir hafa komið frá starfsfólki um aðkomu að spítalan - um frá Miklubraut , en sá kostur væri ekki talinn , fýsilegur . Sagði borgarstjóri fyrirhugaðan flutning Hringbrautar suður fyrir Umferð - armiðstöð bæta úr því vandamáli sem aðkoman að Landspítalanum væri . Lóð Hallgrímskirkju til vansæmdar Lóð umhverfis Hallgrímskirkju á Skólavörðuholti kom til umræðu og var ástand hennar sagt til mikillar vansæmdar fyrir alla . Þangað kæmi fjöldi erlendra ferðamanna á ári hverju og óhæft væri að bjóða þeim og öðrum upp á það umhverfi sem þarna væri að finna . Borgarstjóri tók undir þessi sjón - armið og sagði brýnast að lagfæra nánasta umhverfi kirkjunnar fyrir kirkjugesti . Hins vegar væri mjög dýrt að lagfæra allt svæðið um - hverfís kirkjunna , m.a. vegna breyt - inga sem yrði að gera á gatna - kerfi . Borgin kemur ekki ein að þessu verki og sagði borgarstjóri að rætt hefði verið við dóms - og kirkjumálaráðuneytið' í þessu sam - bandi . Fram kom að heildarkostn - aður við endurbætur á Skólavörðu - holti skipti hundruðum milljóna króna , en við 1. áfanga væri kostn - aðurinn áætlaður um 50 milljónir króna . Meðal þess sem fram kom í svör - um borgarstjóra við spurningum fundargesta var áð Grandaskóli sem.býr við mjög þröngan húsakost fær fjárveitingu til framkvæmda á næsta ári . Þá lægju viðræður við Skeljung um flutning olíustöðvar - innar í Skerjafirði niðri um þessar mundir , en þær hafa staðið yfir í mörg ár . Fram kom að bætur sem Reykjavíkurborg þarf að greiða Skeljungi fyrir mannvirki væru um 100 milljónir króna . Fjármagn vant - aði til að leiða þetta mál til lykta , en Skeljungi hefur verið úthlutuð lóð í Borgarholti í stað lóðarinnar í Skerjafirði . Borgarstjóri svarar fyrirspurnum frá borgarfulltrúum Sjálfstæðisflokksins ÓVIÐUNANDI að Reykvíkingar eigi 45% eignaraðild að Landsvirkj - un án þess að sú eign skili arði , sem orð sé á gerandi , segir í svari borgarstjóra við fyrirspurn borgar - fulltrúa Sjálfstæðisflokks í borgar - ráði í gær . Fram kemur að borgar - stjóri hyggst óska eftir viðræðum við aðra hluthafa í Landsvirkjun um málefni fyrirtækisins . Vegna ummæla borgarstjóra í fjölmiðlum um málefni Landsvirkj - unar í október óskuðu fulltrúar Sjálfstæðisflokksins eftir að borg - arstjóri upplýsti hvort hann teldi að selja ætti hlut borgarinnar í Landsvirkjun . Ennfremur hvort borgarstjóri hefði stuðning félaga sinna innan R-listans um söluna . Vill ræða við aðra hluthafa Landsvirkjunar í svari borgarstjóra kemur fram að óviðunandi sé að borgin eigi hlut í fyrirtækinu sem skili ekki meiri arði . Tvennt komi til álita , þ.e. borgin tæki þá stefnu að selja hlut sinn , en minnt er á að sam - kvæmt lögum um Landsvirkjun séu borginni settar ákveðnar skorður þar um . Eða að borgin geri þá kröfu að fyrirtækið skili eigendum sínum eðlilegum arði . Hyggst borgarstjóri óska eftir viðræðum við sameigendur borgarinnar um þessi mál . Þá segir að borgarstjóri hafi þann stuðning félaga sinna sem hann hafi í þessu máli sem öðrum . í bókun borgarfulltrúa Sjálf - stæðisflokksins segir að í svari borgarstjóra væri dregið í land með hugmyndir um sölu á hlut borgarinnar vegna núgildandi laga aem setji borginni skorður . Þegar Landsvirkjun hafi skilað hagnaði hafi eðlilega verið greiddur arður til borgarinnar . Því sé ' enn afar óljóst hvert borgarstjóri hyggist stefna í máli sem hún hafi tekið upp á sitt eigið einsdæmi að ræða opinberlega . Svör borgarstjóra beri vott um fljótfærnisleg vinnubrögð í þessu máli . Vegna bókunar sjálfstæðis - manna , bókaði borgarstjóri að rétt væri að fram kæmi að arðgreiðslur Landsvirkjunar hafi verið óveru - legar í gegnum tíðina með tilliti til eignarhluta borgarinnar . A verðlagi ársins 1994 hafi greiðslur fyrir árið 1979 verið 22 millj. , árið 1985 voru þær 59 millj. , árið 1988 voru þær 34 millj. , árið 1989 voru þær 32 millj. , árið 1990 voru þær 34 miltj . , árið 1991 voru þær 35 millj. og árið 1992 voru þær 37 millj .